To nye ruter fra Aalborg Norwegian etablerer flyruter fra Aalborg til henholdsvis Malaga i Spanien og London i England. Malaga til april Ruten til den spanske solkyst starter 4. april næste år, og der bliver afgang hver lørdag. Startdatoen for ruten til London er endnu ikke fastsat. Det afhænger af de flytider, selskabet kan få på Gatwick lufthavnen, men målet er seks afgange om ugen. Det betyder, at Aalborg Lufthavn atter får de to store udenrigsruter, som forsvandt med Sterlings konkurs. Flere afgange Aalborg-København Desuden bebuder Norwegian flere afgange på Aalborg-København ruten i det nye år. I dag har selskabet tre afgange hver vej på hverdage. Målet er fem-seks, oplyser Norwegians kommercielle direktør Daniel Skeldam. - De første ruter i Danmark har fået en fantastisk god modtagelse, og vi ser frem til at flyve danskerne på ferie i 2009, siger Norwegians stifter og administrerende direktør Bjørn Kjos.

Referat:
Lavprisselskabet Norwegian udvider med to udenrigsruter fra Aalborg til henholdsvis Málaga og London.